ഐപിഎല്ലില് നിന്ന് എപ്പോള് വിരമിക്കും? നിലപാട് വ്യക്തമാക്കി സുരേഷ് റെയ്ന മുന് ഇന്ത്യന് കപ്പിത്താന് മഹേന്ദ്ര സിങ് ധോണിയും സുരേഷ് റൈനയും തമ്മിലുള്ള സുഹൃത്ത് ബന്ധം ക്രിക്കറ്റ് ലോകത്ത് വളരെ പ്രശസ്തമാണ്. 14 വര്ഷത്തോളം അവര് ഇന്ത്യന് ടീമില് ഒന്നിച്ചുകളിച്ചിരുന്നു. ഒരു പതിറ്റാണ്ടിലധികമായി ഐപിഎല്ലില് ചെന്നൈ സൂപ്പര് കിങ്സിലും അവര് ഒന്നിച്ച് കളിക്കുന്നു. ധോണിയുടെ അഭാവത്തില് ചെന്നൈ ടീമിനെ പലപ്പോഴും നയിച്ചത് ചിന്നത്തല എന്ന് ആരാധകര് വിളിക്കുന്ന റെയ്നയായിരുന്നു. 2020 ഓഗസ്റ്റ് 15 ന് വൈകുന്നേരം ധോണി അന്താരാഷ്ട്ര ക്രിക്കറ്റില് നിന്ന് വിരമിച്ചതിന് പിന്നാലെ റെയ്നയും വിരമിക്കല് പ്രഖ്യാപനം നടത്തിയിരുന്നു. അത്രയും ആത്മബന്ധമാണ് അവര് തമ്മിലുണ്ടായിരുന്നത്. ഐപിഎല് 14ാം സീസണിന്റെ അവസാന ഘട്ടത്തില് എത്തിനില്ക്കുന്നതിനിടെ ഐപിഎല്ലില് തന്റെ ഭാവി പദ്ധതികള് വിശദീകരിക്കുകയാണ് ഇപ്പോള് റെയ്ന. ഐപിഎല്ലില് എനിക്ക് മുന്നില് നാലോ അഞ്ചോ വര്ഷങ്ങള് ബാക്കിയുണ്ട്, പക്ഷേ എനിക്ക് ഒരു കാര്യം ഉറപ്പാണ് ഞാന് ചെന്നൈക്ക് വേണ്ടി മാത്രമേ കളിക്കുകയുള്ളൂ. റെയ്ന വ്യക്തമാക്കി. മറ്റൊരു കാര്യം ധോണിഭായി അടുത്ത സീസണ് കളിക്കുന്നില്ലെങ്കില് ഞാനും കളിക്കില്ല, 2008 മുതല് ഞങ്ങള് രണ്ടുപേരും ചെന്നൈക്ക് വേണ്ടി കളിക്കുന്നുണ്ട്. ഇത്തവണ ചെന്നൈ കപ്പ് നേടിയാല് അടുത്ത വര്ഷം കൂടി ചെന്നൈക്ക് വേണ്ടി കളിക്കാന് ഞാന് ധോണിയെ നിര്ബന്ധിക്കും, അദ്ദേഹം തയാറായില്ലെങ്കില് ഞാനും ഐപിഎല്ലില് നിന്ന് വിരമിക്കും റെയ്ന വ്യക്തമാക്കി.The post ഐപിഎല്ലില് നിന്ന് എപ്പോള് വിരമിക്കും? നിലപാട് വ്യക്തമാക്കി സുരേഷ് റെയ്ന first appeared on MalayalamExpressOnline.